Det danske spil Inside vinder Apple Design Award

San José, Californien: WWDC – Apples udviklerkonference – er i fuld gang i San José, og i nat Dansk tid afvikledes udviklerkonferencens awardshow. Og her fik en dansk app en af priserne: Spillet Inside af den danske spiludvikler PlayDead, der har hjemme i København. Med 35 ansatte er det en af landets større spilproducenter.

Uhyggelig efterfølger

Inside er efterfølgeren til den enorme succes Limbo. Det er da også tydeligt, at udviklerne bag er de samme, da historien bag Inside også minder om Limbo: En dreng skal via små fysiske gåder forsøge at finde vej igennem en mørk og dystopisk verden, der kun er ude på at dræbe ham. Ofte skal man igennem dødsensfarlige baner. Spillet kan gemmes og spilles på forskellige platforme.

Gode karakterer

Både anmeldere og brugere er vilde med spillet, som IGN kalder et “masterpiece” – og anmelderen kvitterer i øvrigt med karakteren 10 ud af 10. Spillet har en gennemsnitskarakter på 4,5/5 på Apples App Store – vel at mærke med næsten 10.500 anmeldelser.

Hvis du vil prøve spillet, finder du det til iOS her. Spillet er gratis at prøve – det fulde spil til iOS koster 59 kr.

Du kan også spille spillet på andre platforme – find de forskellige platforme her.

Det danske spil Inside vinder Apple Design Award